[image: ESFIVP-I-1]
Projektas „Lietuvos tarpukario (1918–1940) architektūra“
Birštono savivaldybė kartu su Kauno miesto, Palangos, Druskininkų, Plungės ir Telšių rajonų savivaldybėmis numato dalyvauti projekte „Lietuvos tarpukario (1918–1940) architektūra“ (toliau – Projektas).
Projekto tikslas – didinti kultūros ir gamtos paveldo objektų, esančių prioritetiniuose turizmo plėtros regionuose, lankomumą ir žinomumą e-rinkodaros priemonėmis. 
Projekto pareiškėjas – Kauno miesto savivaldybė, projekto partneriai – Birštono, Palangos, Druskininkų, Plungės ir Telšių rajonų savivaldybės. 
Birštono savivaldybė numato e-rinkodaros priemonėmis viešinti 5 objektus, kurie atspindi tarpukario laikotarpio kurortinę architektūrą Birštone: Birštono Kurhauzas, Birštono turizmo informacijos centro pastatas, Birštono muziejus, VšĮ „Tulpės“ purvo ir vandens gydyklų pastatas, mineralinio vandens „Vytautas“ biuvetės pastatas.
Gavus finansavimą, projekto įgyvendinimo metu bus sukurta e-rinkodaros priemonė, apimanti įvairias funkcijas:
-	virtualaus gido aplikaciją su papildomomis funkcijomis: maršruto planavimo sistemą; papildytos realybės funkciją; GPS funkciją; edukacinius žaidimus;
-	internetinę svetainę: virtualaus gido informaciją atkartojanti svetainė; svetainėje sukurta „atminties saugyklos“ platforma skirta įtraukti vietinius gyventojus į tarpukario architektūros išsaugojimą ir viešinimą (produktas skirtas turistams, atvykusiems į vietą, vietos gyventojams bei naudojama kaip priemonė sklaidai);
-	audiogidą;
-   pristatomuosius vaizdo klipus.
Projekto įgyvendinimo metu taip pat numatoma sukurti paskyras socialiniuose tinkluose, sukurti ir publikuoti reklaminius skydelius, informacinius pranešimus, publikuoti viešinimo straipsnius, įsigyti įrangą (informacinius stendus). Informacija apie objektus bus rengiama lietuvių, anglų, rusų, prancūzų, lenkų, hebrajų kalbomis. 
[bookmark: _GoBack]Bendras viso projekto biudžetas – 341.176,47 Eur, iš jų 290.000,00 Eur (85 proc.) – ES lėšos, bendra visiems partneriams tenkanti bendrojo finansavimo suma – 51.176,00 Eur (15 proc.). Birštono savivaldybė prisidės 2.746,00 Eur (apie 0,6 proc. visos projekto bendrojo finansavimo sumos), kadangi didžiausią bendrojo finansavimo dalį skiria Kauno miesto savivaldybė (41.176,47 Eur, t. y. daugiau kaip 12 proc. viso reikalingo bendrojo finansavimo).

